Tkompli t-traġedja bejn sema u ilma hekk kif 10 immigranti mietu mgħarrqa ‘il barra mill-kosta Libjana. Il-qawwiet navali Taljani ikkonfermaw id-dettalji u qalu li l-kadavri tal-immigranti inġabru minn frejgata Taljana li salvat ukoll 39 immigrant ieħor wara li d-dgħajsa li kienu fiha inqalbet madwar 40 mil nawtiku ‘il barra mill-kosta Libjana. L-awtoritajiet Taljani kkonfermaw ukoll li fl-aħħar sigħat flimkien ma’ tliet bastimenti merkantili salvaw 700 immigranti ieħor.